Vettakollen T-banestasjon på Holmenkollbanen ligger i Vettakollen-omårdet på 196,7 moh. Selve toppen i åsen bak ligger på 419 moh. Foto: JTK, 2014 
Planetveien 10 A, 12 og 14 ble oppført på 1950-tallet på Vettakollen i Oslo. Bygningene er tegnet av arkitektene Arne Korsmo og Christian Norberg-Schulz. Foto: Vidar Iversen,2014 
Riis skjerp er en liten, nedlagt gruve på Vettakollen. Foto: Vidar Iversen, 2014 
**Vettakollen** er en kolle, en ås og et område i bydelen Vestre Aker i Oslo. Åsen ligger vest for Sognsvann, og sørøst for Holmenkollen. Vettakollen var kollen til Grimelund gård, og navnet kommer av ordet *vete* som betyr varde. Selve toppen ligger i Nordmarka, med en høyde på 419 moh. Innbyggertallet i Vettakollenområdet er 2 756 mennesker.

Geografi
--------

Vettakollen var tidligere en del av Grimelund gård (gårdsnummer 35). Vettakollen og Holmenkollen skilles av Skådalsbekken og Skådalen. Toppen ligger 419 moh. Rundt Vettakollen er det også et boligstrøk, og det finnes også en egen T-bane-stasjon med navn Vettakollen. Også Gulleråsen stasjon, Gråkammen stasjon og Skådalen stasjon ligger nær Vettakollen og blir i noen tilfeller regnet som deler av Vettakollen. Innbyggertallet i Vettakollenområdet er 2 756 mennesker.

Geologi
-------

Mellom Vettakollen og Sognsvann ligger en rekke tidligere gruver og skjerp, både Vettakollen skjerp (kobber og jern), Gaustad gruve (jern) og Riis skjerp (jernmalm). Sistnevnte ved Båntjern fremstår bare som små groper i terrenget, mens Vettakollen og Gaustad gruve hadde betydelige dimensjoner, sistnevnte med en 60 meter lang stoll. Dette er grenseområdet mellom knollekalk og akeritt, og i kontaktsonen skjedde metamorfoser dypt nede i jordas indre hvor det ble avfelt sink, kobber og jern. Gruvene ble drevet fra 1540 og skiftevis til 1620 og videre en tid på 1700-tallet. Her går Ankerveien forbi og betjente gruvene. Øst for Sognsvann ligger også et mindre geologisk grensefelt med Sogn gruve.

Navn
----

Navnet «Vettakollen» kommer av det gamle ordet «vete» (norrønt *viti*, 'tegn, merke, varde'), som er betegnelse på de vedstabler som tidligere ble reist på visse fjelltopper, oftest nær kysten, og som ble tent når fiender nærmet seg eller var kommet til landet. Bålet var et signal om at det skulle tennes lignende bål på andre topper, og om at alle våpenføre menn skulle samles for å verge landet.

Annet
-----

Musikkfestivalen Kollenfestivalen tar navnet sitt fra Vettakollen.

Gamle bilder
------------

* Vettakollen i bydelen Vestre Aker i Oslo er et av flere steder som har navn etter bruken av veter (signalbål). Bildet viser åsen og bebyggelsen sett fra Slemdal i 1919.  Foto: Anders Beer WilseVettakollen i bydelen Vestre Aker i Oslo er et av flere steder som har navn etter bruken av veter (signalbål). Bildet viser åsen og bebyggelsen sett fra Slemdal i 1919.  Foto: Anders Beer Wilse
* «Utsigt fra Frogner mot Diakonhjemmet og Vettakollen» Foto: Mittet & Co./Fra Nasjonalbibliotekets bildesamling«Utsigt fra Frogner mot Diakonhjemmet og Vettakollen» Foto: Mittet & Co./Fra Nasjonalbibliotekets bildesamling
* Vettakollen  ( i bakgrunnen til høyre) sett fra «Frognerjordet» 1903Vettakollen ( i bakgrunnen til høyre) sett fra «Frognerjordet» 1903
* Vettakollen sett fra Holmendammen 1929 Foto: Anders Beer Wilse / Oslo MuseumVettakollen sett fra Holmendammen 1929 Foto: Anders Beer Wilse / Oslo Museum
* Vettakollen stasjon ca. 1910–1915 Postkort: NasjonalbiblioteketVettakollen stasjon ca. 1910–1915 Postkort: Nasjonalbiblioteket
* Utsikt fra Vettakollen over Oslo og Oslofjorden Postkort: NasjonalbiblioteketUtsikt fra Vettakollen over Oslo og Oslofjorden Postkort: Nasjonalbiblioteket
* Utsikt fra Vettakollen mot Frognerseteren Postkort: NasjonalbiblioteketUtsikt fra Vettakollen mot Frognerseteren Postkort: Nasjonalbiblioteket
* «Utsikt fra Vettakollen. Midtstubakken. Holmenkollbakken» Postkort: Nasjonalbiblioteket«Utsikt fra Vettakollen. Midtstubakken. Holmenkollbakken» Postkort: Nasjonalbiblioteket
* Vettakollen turisthotell lå i bebyggelsen nedenfor selve toppen. Bygningen har senere vært skole og annet.  Foto: Anders B. Wilse, 1935Vettakollen turisthotell lå i bebyggelsen nedenfor selve toppen. Bygningen har senere vært skole og annet.  Foto: Anders B. Wilse, 1935
* «Vettakollen. Holmsborg» Postkort: Nasjonalbiblioteket«Vettakollen. Holmsborg» Postkort: Nasjonalbiblioteket
* «Vettakollen Hotell» Postkort: Nasjonalbiblioteket«Vettakollen Hotell» Postkort: Nasjonalbiblioteket
* Båntjern nær Ankerveien, i skogen sør for åsen Vettakollen og rett nord for bebyggelsen i området Vettakollen.Båntjern nær Ankerveien, i skogen sør for åsen Vettakollen og rett nord for bebyggelsen i området Vettakollen.

Se også
-------

* Grimelund gård
* Vettakollen stasjon
* Holmenkollbanen

Referanser
----------

1. ↑  Aftenposten Aften 08.10.2008

Eksterne lenker
---------------

* Vettakollens geologi
* Vettakollen i Skiforeningens «markadatabase» Arkivert 12. november 2004 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon **·** Oslo Byleksikon
 |